1.12.2022.

Talsu novada pašvaldībā ir īstenots projekts **Nr.** 21-08-FL06-F043.0207-000004 **“Piekrastes vides degradācijas mazināšanas pasākumi Mērsraga novadā”.**

Projekta mērķis ir nodrošināt piekrastes ainavas degradācijas samazināšanu un labas vides kvalitātes saglabāšanu, uzlabojot ceļu infrastruktūru Mērsragā. Projekta ietvaros veiktais ieguldījums pašvaldības infrastruktūras (autoceļu) uzlabošanā mazināja novadam pieguļošās infrastruktūras degradāciju, nodrošinot tīru un sakoptu vidi novada teritorijā. Uzlabotā infrastruktūra ir brīvi pieejama un lietojama jebkuram novada iedzīvotājam un apmeklētājam.

Tika uzlabota iedzīvotāju un novada apmeklētāju piekļuve nozīmīgam dabas objektam: Engures ezeram. Ceļa seguma atjaunošana ir veikta Kanāla ielā posmā no Kanāla ielas Nr.5. līdz Nr.19 (580m) un Ceriņu ielā (220m) posmā no Ozolu ielas līdz Ceriņu iela Nr.19., lai uzlabotu infrastruktūru un nodrošinātu ceļa kvalitātes atbilstību valstī noteiktajām prasībām un standartiem, uzlabojot satiksmes drošību. Ceļa konstrukcija bija neapmierinošā tehniskā stāvoklī. Ceļi laika gaitā ir degradējušies, izbraukāti ar dažādu tehniku, asfalta segums ir sadrupis, jo kalpojis jau vismaz 20 gadus.

Projekts „Piekrastes vides degradācijas mazināšanas pasākumi Mērsraga novadā” tapis sadarbībā ar Eiropas Jūrlietu un zivsaimniecības fondu. Plānotā projekta kopējā summa 73535,33 eiro, publiskais finansējums 66181,80 eiro, 10% pašvaldības līdzfinansējums 7353,53 eiro.

